سراسکند

سراسکند یا دا هشترود (هشتری) — شرقی آذربایجان اوستانی‌نین مرکزی-جنوبی شهرلرین‌دن بیری و سراسکند بؤلگه‌سی نین مرکزی‌دیر. بۇ  شهر متوسط صورت‌ده ۱٬۱۵۰ متر دنیزلرین سطحین‌دن اوجالیغی واردیر. هشترود (سراسکند) میانه شهری‌نین قوزئی‌باتی‌سیندا یئرلشیب و میانه شهری ایله ۱۰۱ کیلومتر فاصیله‌سی وار، هابئله هشترود تبریزین گونئی‌دوغوسوندا یئرلشیب و تبریز شهری ایله ۱۱۴ کیلومتر فاصیله‌سی وار. هشترود شهری ۶٫۲۴ متر مربع مساحتی واردیر. بۇ  شهرین ۱۳۹۰–جی هجری شمسی ایلین‌ده ۱۹٬۹۰۳ نفر جمعیتی واریمیش و بۇ  باخیم‌دان اوستانین اون‌دوردونجو شهری ساییلیرمیش.ایرانین آمار مرکزی

هشترودون داغ‌لاری سهند داغ‌لاری‌نین امتدادین‌دا چکیلیب‌دیرلر و بۇ  شهرین غرب ناحیه‌سین‌ده واقع اوْلوب‌لار. بۇ  داغ‌لارین آراسین‌دان تکجه بئش داغین اوجالیغی ۲٬۰۰۰ متردن یوخاری‌دیر کی اونلارین ان اوجاسی آغ‌داغ‌دیر و ۲٬۹۵۰ متر اوجالیغی واردیر. بۇ  داغ‌لارین مۆختلیف لایه‌لرین‌ده معدنی کانی‌لر ذخیره اوْلوب‌دور. هشتری نئچه فرعی چایین طریق‌ایله سوالیر کی اونلارین ایچین‌دن قرنقی‌چای -کی قیزیل‌اوزنین شاخه‌لرین‌دن‌دیر و بۇ  شهرین کنارین‌دان سووشور- منطقه‌نین ان بویوک چایی‌دیر. هشتری و اونون اطرافین‌دا نئچه معدنی ایستی‌سو بولاقلاری واردیر.

ایرانین بیرینجی تقسیمات کشوری قانونی اساسین‌دا هشترود مراغا شهریستانی و غربی آذربایجان اوستانینین تابعه‌سی‌دیر. ۱۹۴۸اینجی میلادی ایلین‌ده مراغادان آیریلیب و تبریز شهرستانی و شرقی آذربایجان اوستانینا قوشولدو. سوْنون‌دا ۱۹۶۰اینجی میلادی ایلین‌ده شرقی آذربایجان اوستانی‌نین مستقل شهرستان‌لاری‌نین بیری‌سی عنوانین‌دا تانیندی. بۇ  شهرین یاشایان‌لاری‌نین آذربایجان تورکجه‌سینه دانیشیب و اون‌لارین مذهب‌لری، اون‌ایکی‌امامی شیعه مذهبی‌دیر.
سرّس کند ، ۱۳۴۰ دا آدی آذران اولوب و سونرا آدین فارسلادیب هشترود آدین سچسیب لر . 
سرس کند ، یعنی روستای سرس ، ولی فارسی منابع لر ، اشتباه و یالنیش دان یازیللار سر اسکندر یعنی سر اسکندر !!

 قایناقلار 

بؤلمه:تورک شهرلری
بؤلمه:دوغو آذربایجان اوستانی‌نین شهرلری